《闻德道中》
宋代·吕本中

五更发荒村，小憩草市北。披衣度积水，月落天正黑。

豆苗半委地，野父厌匍匐。我马则已饥，泥土污羁勒。

翻思在家时，一饭亦假贷。小儿不解事，笑语颇自得。

一官走道路，此责久未塞。速行勿迟留，有手须击贼。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。